وفقاً لإحصائيات بعض الرهبان وقتها؛ فعدد القتلى وصل لأكتر من ٣٤٧٠ إنسان، وفي بعض المصادر هتلاقي الأعداد أكتر من كده بكتييير وبيوصل تقريباً لحوالي خمسين ألف.. والأغرب من كده إن الضحية كان في الغالب بيتم إعدامه مع زوجته وأطفاله، ولما (إيڤان) عرف إن التجار كمان كانوا متمرّدين وبيسعوا لمشاركة طبقة النبلاء في عمل مؤامرة ضده، أصدر أوامره بحرق كل دكاكينهم وتدمير بيوتهم وأراضيهم، لدرجة إن بعض الرهبان وصفوا الفترة دي بإنها الأسوأ في تاريخ روسيا القيصرية لإنها كانت أشبه بمذبحة جماعية تحت إشراف القيصر.